
_START_ARTICLE_
Ondřej Synek
_START_PARAGRAPH_
Ondřej Synek (født 13. oktober 1982 i Stará Boleslav, Tjekkoslovakiet) er en tjekkisk roer og femdobbelt verdensmester i singlesculler._NEWLINE_Synek har vundet tre OL-medaljer i singlesculler, sølv ved OL 2008 i Beijing og OL 2012 i London, samt bronze ved OL 2016 i Rio de Janeiro. Han deltog også ved OL 2004 i Athen, hvor han sluttede på femtepladsen i samme disciplin._NEWLINE_Synek har fem VM- og fire EM-guldmedaljer i singlesculler samt en EM-guldmedalje i otter.